Avocatul Poporului s-a autosesizat în cazul poliţiştilor de la Galaţi bănuiţi de neglijenţă faţă de o minoră

Avocatul Poporului a anunţat, luni, că s-a autosesizat în cazul poliţiştilor de la Galaţi, bănuiţi de neglijenţă faţă de o minoră care avea nevoie de ajutor.

„Avocatul Poporului s-a sesizat din oficiu cu privire la incidentul de la Galaţi, în care doi poliţişti sunt bănuiţi de neglijenţă în cazul unei minore dintr-un centru de plasament, care se afla pe stradă în stare de şoc, cu sânge pe picioare. Sesizarea din oficiu vizează posibila încălcare a art. 22 şi art. 49 din Constituţia României privind dreptul la viaţă şi la integritate fizică şi psihică şi protecţia copiilor şi a tinerilor”, se precizează într-un comunicat transmis AGERPRES.

Conform aceleiaşi surse, în urma sesizării din oficiu se vor face face demersuri către Inspectoratul de Poliţie Judeţean Galaţi şi Direcţia Generală de Asistenţă Socială şi Protecţia Copilului Galaţi, Avocatul Poporului urmând să informeze opinia publică asupra rezultatului cercetărilor.

Citește și

Adevărul/ Răsturnare de situaţie în cazul fetei de 14 ani găsite plină de sânge pe o stradă din Galaţi. Şeful Ambulanţei: Nouă ne-a spus că a fost violată!

Anchetă internă la Galați după ce doi polițiști au fost filmați când refuză să ajute o fată plină de sânge / Şef DGASPC: Fata ar fi avut relaţii sexuale consimţite cu un băiat de 15 ani